SÄÄNTÖMUUTOSEHDOTUS

Maraton esittää seuraavaa lisäystä liiton sääntöihin, 6.9, 6.2 alle tai muuhun parhaiten soveltuvan pykälän alle ja sanamuotoa saa tarkentaa:

***Joukkueella tulee olla vähintään 2 pelaajaa syyskaudella, joiden alin sarjataso vastaa kyseistä divisioonatasoa***

Perustelu: Smash 4 pelasi syyskaudella 4-divisioonan A3 lohkossa ainoastaan 5-divisioonan pelaajilla. Tämä johti siihen, että pelit olivat epätasaisia ja pelien sopiminen oli hankalaa samojen pelaajien pelatessa kahta eri sarjatasoa samanaikaisesti. Seuran pelaajat voittivat yhteensä 8 erää, häviten 109 erää. Käytännössä lähes mikä tahansa suurempi seura voisi pelata kahdella eri sarjatasolla samoilla pelaajilla. Tämä ei liene sarjajärjestelmämme tarkoitus. Siksi kyseessä ei ole vain Smashiin kohdistuva sääntömuutosehdotus, vaan pätee jokaiseen seuraan sarjatasosta riippumatta.

Tästä luonnollisesti pitäisi seurata rangaistus, mikäli joukkueessa ei ole syyskaudella ehtoja täyttäviä pelaajia.

Ehdotetaan, että joukkue suljetaan sarjasta syyskauden jälkeen ja määrätään sakkomaksu.

Porvoossa, 12.3.2022

Maraton

Jens Weckström